CELEX: 62019CN0445
Language: el
Date: 2019-06-06 00:00:00
Title: Υπόθεση C-445/19: Αίτηση προδικαστικής αποφάσεως την οποία υπέβαλε το Østre Landsret (Δανία) στις 6 Ιουνίου 2019 — Viasat Broadcasting UK Ltd κατά TV2/Danmark A/S, Βασιλείου της Δανίας

12.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 270/24
            
         
      Αίτηση προδικαστικής αποφάσεως την οποία υπέβαλε το Østre Landsret (Δανία) στις 6 Ιουνίου 2019 — Viasat Broadcasting UK Ltd κατά TV2/Danmark A/S, Βασιλείου της Δανίας
      (Υπόθεση C-445/19)
      (2019/C 270/28)
      Γλώσσα διαδικασίας: η δανική
      
         Αιτούν δικαστήριο
      
      Østre Landsret
      
         Διάδικοι στην υπόθεση της κύριας δίκης
      
      
         Ενάγουσα: Viasat Broadcasting UK Ltd
      
         Εναγόμενοι: TV2/Danmark A/S, Βασίλειο της Δανίας
      
         Προδικαστικά ερωτήματα
      
      
                  1)
               
               
                  Οφείλει εθνικό δικαστήριο να υποχρεώσει αποδέκτη ενισχύσεως σε καταβολή τόκων για το χρονικό διάστημα της παρανομίας (βλ. απόφαση CELF) (1) σε περιπτώσεις όπως η προκείμενη, στην οποία η αθέμιτη κρατική ενίσχυση αποτελεί αντιστάθμιση για την παροχή δημόσιας υπηρεσίας, η οποία, εν συνεχεία, κρίθηκε συμβατή με την εσωτερική αγορά σύμφωνα με το άρθρο 106, παράγραφος 2, ΣΛΕΕ, και στην οποία η σχετική έγκριση χορηγήθηκε βάσει της εκτιμήσεως της συνολικής οικονομικής καταστάσεως της επιχειρήσεως κοινής ωφέλειας, συμπεριλαμβανομένης της κεφαλαιοποιήσεώς της;
               
            
                  2)
               
               
                  Ισχύει η υποχρέωση εθνικού δικαστηρίου να καταδικάσει αποδέκτη ενισχύσεως σε καταβολή τόκων για το χρονικό διάστημα της παρανομίας (βλ. απόφαση CELF) και για ποσά τα οποία, υπό περιστάσεις όπως αυτές της υπό κρίση υποθέσεως, μεταβιβάστηκαν από τον αποδέκτη της ενισχύσεως σε θυγατρικές επιχειρήσεις δυνάμει υποχρεώσεως δημοσίου δικαίου, αλλά κρίθηκε με οριστική απόφαση της Επιτροπής ότι παρέχουν πλεονέκτημα στον αποδέκτη της ενισχύσεως κατά την έννοια του άρθρου 107, παράγραφος 1, ΣΛΕΕ;
               
            
                  3)
               
               
                  Ισχύει η υποχρέωση εθνικού δικαστηρίου να καταδικάσει αποδέκτη ενισχύσεως σε καταβολή τόκων για το χρονικό διάστημα της παρανομίας (βλ. απόφαση CELF) και σε κρατικές ενισχύσεις τις οποίες έλαβε ο αποδέκτης της ενισχύσεως, σε περιστάσεις όπως αυτές της υπό κρίση υποθέσεως, από ελεγχόμενη από το δημόσιο επιχείρηση, δεδομένου ότι οι πόροι της τελευταίας προέρχονταν εν μέρει από πωλήσεις υπηρεσιών του αποδέκτη της ενισχύσεως;
               
            
         (1)  Απόφαση του Δικαστηρίου της 12ης Φεβρουαρίου 2008 (υπόθεση C-199/06, CELF και ministre de la Culture et de la Communication, EU:C:2008:79)